EkBass/fiwiki-20250220-pages-articles huggingface dataset:
Aachenin konferenssi

Aachenin konferenssi oli Aachenissa (tuolloin Aix-la-Chapelle) 1. lokakuuta – 15. marraskuuta 1818 järjestetty Euroopan asioita käsitellyt konferenssi, johon osallistuivat Iso-Britannia, Itävalta, Preussi, Ranska ja Venäjä. Aachenissa päätettiin lopettaa vuodesta 1814 jatkunut Ranskan miehitys ja ottaa Napoleonin sotien jälkeen valvonnan alla ollut Ranska mukaan suurvaltojen tulevaan yhteistyöhön. Kyseessä oli ensimmäinen Wienin kongressia seuranneista neljästä kansainvälisestä konferenssista; seuraava oli Troppaun konferenssi vuonna 1820. Englannin, Itävallan, Preussin ja Venäjän välisen neliliiton solmimisen yhteydessä vuonna 1815 oli päätetty säännöllisestä kansainvälisten konferenssien järjestämisestä yhteisten ongelmien ratkaisemiseksi ja erimielisyyksien selvittämiseksi. Ensimmäinen tällainen konferenssi kutsuttiin koolle Aacheniin lokakuussa 1818 Ranskan kysymyksen selvittämiseksi.Kalervo Hovi: Wienin kongressista ensimmäiseen maailmansotaan, s. 658–660. Teoksessa Maailmanhistorian pikkujättiläinen, WSOY 1988. Kokouksessa olivat läsnä valtionpäämiehistä Venäjän Aleksanteri I, Itävallan Frans I ja Preussin Fredrik Vilhelm III. Englantia edustivat ulkoministeri lordi Castlereagh sekä Wellingtonin herttua ja Ranskaa pääministeri Armand Emmanuel du Plessis de Richelieu.Congress of Aix-la-Chapelle Encyclopædia Britannica Online Academic Edition. Viitattu 14.6.2013. Ennakko-odotusten vastaisesti Ranskan ulkopolitiikka oli Napoleonin jälkeen ollut hyvin varovaista ja maltillista. Muut suurvallat olivat nyt valmiit myönnytyksiin Ranskalle rohkaistakseen sitä jatkamaan samalla linjalla. Richeliu lupasi kokouksen ensimmäisessä istunnossa Ranskan maksavan pääosan sille määrätyistä sotakorvauksista, mikäli liittokunnan maiden sotajoukot vetäytyisivät sen alueelta 30. marraskuuta 1818 mennessä. Ehdotukseen suostuttiin ja sopimus järjestelyistä allekirjoitettiin 9. lokakuuta. Ranska päätettiin hyväksyä myös tasavertaisena osapuolena tuleviin neuvotteluihin, mikä merkitsi uuden viisiliiton syntymistä. Myös vanha Ranskan-vastainen neliliitto uusittiin salaisella sopimuksella 15. marraskuuta, mutta tämä jäi lähinnä muodollisuudeksi. Venäjän Aleksanteri I oli valmis tekemään Ranskasta täysivaltaisen jäsenen Euroopan konsertissa, mutta tämä kaatui varsinkin Englannin vastustukseen. Myöskään Aleksanterin ehdotukset neliliiton laajentamisesta rauhan takaamisen ohella myös suojelemaan kaikkien hallitsijoiden valtaistuimia ja omaisuutta eivät toteutuneet. Konferenssissa käsiteltiin myös muita aiheita, kuten orjakaupan kieltämistä ja toimia barbareskimerirosvoja vastaan, mutta päätöksiä näistä asioista ei syntynyt. ==Lähteet== Luokka:1818 Luokka:Konferenssit Luokka:Aachenin historia
Giambattista Bodoni

Giambattista Bodoni (1740–1813) oli italialainen kirjanpainaja, joka on myös kaikkien aikojen merkittävimpiä typografeja.Facta2001, WSOY 1981, 2. osa palsta 571 Bodoni toimi Parmassa vuodesta 1767. Hänen parhaat työnsä ovat puhdastyylisyytensä ja sivujen hienon sommittelun vuoksi esikuvallisia. Hän myös suunnitteli nimeään kantavan kirjaintyylin. ==Julkaisuja== *Manuale tipografico, 1818 == Lähteet == Luokka:Italialaiset kirjanpainajat Luokka:Vuonna 1740 syntyneet Luokka:Vuonna 1813 kuolleet Luokka:Italialaiset kirjainmuotoilijat
Melfalaani

Melfalaani on syöpälääke, sytostaatti. Alkeran -tuotenimellä valmistettu lääke on alkyloiviin aineisiin kutsuttava aine, jota voidaan antaa sekä tabletteina suun kautta että tiputuksena verisuoneen eli iv. -muodossa. Melfalaanin erityinen käyttöaihe on ollut multippelin myelooman hoidossa.Sisätaudit (s. 339) Lääkeaineen vaikutus perustuu luuytimen toiminnan lamaamiseen, käytetty annostus vaikuttaa suhteelliseen suuruuteen.Lääkkeet ja niiden käyttö (s. 112) Melfalaanin sivuvaikutuksina esiintyy leuko- ja trombosytopeniaa. == Lähteet == *Tuomi, Alfering & Olli: Lääkkeet ja niiden käyttö, SHKS-WSOY, Porvoo, 1977 ISBN 951-0-06936-1 *Bertel von Bonsdorff: Sisätaudit, SHKS/WSOY, 1976 Porvoo (suom. Leena Tuuteri) ISBN 951-0-07497-7 (s. 338–339) === Viitteet === == Aiheesta muualla == *Medicina.fi: Kasvainten kemoterapia, Melfalaani (pdf) *Onki: Melfalaani *PubChem: Melphalan *DrugBank: Melphalan *Kyoto Encyclopedia of Genes and Genomes (KEGG): Melphalan *ChemBlink: Melphalan Luokka:Solunsalpaajat Luokka:WHO:n tärkeimmät lääkkeet
Sytarabiini

Sytarabiini, Ara-C eli 1-β-D-arabinofuranosyylisytosiini on syöpälääke, sytostaatti. Lääkkeen "hieman kemiallisempi" nimi on sytosinarabinosidi, josta juontuvat myös lääkemarkkinoiden kauppanimet (ks. jäljempänä). Sytarabiini on antimetaboliitti, eli se estää solujen aineenvaihduntaa. Solussa sytarabiini aktivoituu kolmen fosforylaatioreaktion kautta sytarabiinitrifosfaatiksi (AraCTP), joka on vaikuttava aine. Lääkemarkkinoiden kauppaniminä ovat olleet Cytarabin sekä Cytosar.Therapia Fennica - TF74 (s. 1007) Sytarabiinin käyttöalue on ollut akuuttien leukemioiden hoidossa, sekä myös lapsilla. Lääke annostellaan laskimotiputuksena verisuoneen.Lääkkeet ja niiden käyttö (s. 113) Tärkeimmät sytarabiinin sivuvaikutukset ovat leukopenia, trombosytopenia, suun ja suolen limakalvovaurio, maksavaurio, kuume ja suuria annoksia käytettäessä konjunktiviitti eli sidekalvontulehdus ja aivovaurio. == Lähteet == *Tuomi, Alfering & Olli: Lääkkeet ja niiden käyttö, SHKS-WSOY, Porvoo, 1977 ISBN 951-0-06936-1 *Lääketieteenkandidaattiseura ry.: Therapia Fennica 1974 (TF-74), Helsinki, 1977 ISBN 951-99041-6-6 (s. 1006–1007) == Viitteet == == Aiheesta muualla == *Medicina.fi: Kasvainten kemoterapia, Sytarabiini (pdf) *Onki: Sytarabiini *PubChem: Cytarabine *DrugBank: Cytarabine *Kyoto Encyclopedia of Genes and Genomes (KEGG): Cytarabine *ChemBlink: Cytarabine Luokka:Solunsalpaajat Luokka:WHO:n tärkeimmät lääkkeet
Scott Moir

Scott Moir (s. 2. syyskuuta 1987 London, Ontario, Kanada) on kanadalainen jäätanssija, joka kilpailee Tessa Virtuen kanssa. Virtue ja Moir ovat voittaneet jäätanssissa olympiakultaa vuonna 2010, maailmanmestaruuden 2010, 2012 ja 2017, neljän maanosan mestaruuden 2008, 2012 ja 2017, junioreiden maailmanmestaruuden 2006 sekä Kanadan mestaruuden kahdeksan kertaa (2008–2010, 2012–2014, 2017–2018). Toisen olympiakultansa he voittivat joukkuekilpailussa Pyeongchangissa 2018 ja kolmannen jäätanssissa. == Ura == Virtue ja Moir ovat voittaneet yhdessä olympiakultaa jäätanssissa 2010 ja joukkuekilpailussa 2018. Maailmanmestaruuskilpailuissa he ovat voittaneet kolme kultaa (2010, 2012, 2017), kolme hopeaa (2008, 2011, 2013) ja yhden pronssin (2009). Virtue ja Moir pitävät hallussaan maailmanennätystä rytmitanssin yhteispisteissä, 70.27, maailmanmestaruuskilpailuista 2010. Virtue ja Moir pitävät ensimmäistä sijaa kansainvälisen luisteluliiton maailmansijoituksessa. === Tärkeimpiä tuloksia === Tulokset Tulokset Tulokset Tulokset Tulokset Tulokset Tulokset Tulokset Tulokset Tulokset Tulokset Tulokset Tulokset Kansainväliset Kansainväliset Kansainväliset Kansainväliset Kansainväliset Kansainväliset Kansainväliset Kansainväliset Kansainväliset Kansainväliset Kansainväliset Kansainväliset Kansainväliset Event 2004–05 2005–06 2006–07 2007–08 2008–09 2009–10 2010–11 2011–12 2012–13 Olympialaiset 1. MM 6. 2. 3. 1. 2. 1. 2. Neljä maanosaa 3. 3. 1. 2. WD 1. 2. Grand Prix Final 4. 2. 2. 2. GP Bompard 4. 1. WD 1. GP NHK Trophy 2. GP Rostelecom 1. GP Skate Canada 2. 1. 1. WD 1. 1. Finlandia 1. WD Kansalliset Kansalliset Kansalliset Kansalliset Kansalliset Kansalliset Kansalliset Kansalliset Kansalliset Kansalliset Kansalliset Kansalliset Kansalliset Kanadan mest. 4. 3. 2. 1. 1. 1. 1. 1. WD = keskeyttänyt WD = keskeyttänyt WD = keskeyttänyt WD = keskeyttänyt WD = keskeyttänyt WD = keskeyttänyt WD = keskeyttänyt WD = keskeyttänyt WD = keskeyttänyt WD = keskeyttänyt WD = keskeyttänyt WD = keskeyttänyt WD = keskeyttänyt == Lähteet == == Aiheesta muualla == Luokka:Kanadalaiset taitoluistelijat Luokka:Jäätanssijat Luokka:Vuonna 1987 syntyneet Luokka:Elävät henkilöt Luokka:Kanadalaiset olympiavoittajat
Daunorubisiini

Daunorubisiini eli rubidomysiini on antibioottisesti eli sytotoksisesti vaikuttava syöpälääke, sytostaatti. Sitä voidaan antaa vain verisuonensisäisesti eli laskimotiputuksena iv. Daunorubisiinia voidaan tuottaa Streptomyces peucetius- ja Streptomyces coeruleorubidus-bakteerien avulla. Cerubidin -lääketuotenimellä valmistettava aine on akuuteissa leukemioissa käytettävä lääke.Lääkkeet ja niiden käyttö (s. 114) == Lähteet == *Tuomi, Alfering & Olli: Lääkkeet ja niiden käyttö, SHKS-WSOY, Porvoo, 1977 ISBN 951-0-06936-1 == Viitteet == == Aiheesta muualla == *Onki: Daunorubisiini *PubChem: Daunorubicin *DrugBank: Daunorubicin *Kyoto Encyclopedia of Genes and Genomes (KEGG): Daunorubicin *ChemBlink: Daunorubicin Luokka:Solunsalpaajat Luokka:WHO:n tärkeimmät lääkkeet
Troppaun konferenssi

Troppaun konferenssi oli Troppaussa Sleesiassa (nykyään Opava Tšekissä) loka–joulukuussa 1820 järjestetty kansainvälinen konferenssi, jossa Pyhään Allianssiin kuuluneet suurvallat Itävalta, Preussi ja Venäjä sopivat Napolissa puhjenneen vallankumouksen kukistamisesta.Congress of Troppau Encyclopædia Britannica Online Academic Edition. Viitattu 14.6.2013. Kyseessä oli järjestyksessä toinen Wienin kongressia seuranneista neljästä suurvaltojen konferenssista, joiden järjestämisestä oli sovittu neliliittoa perustettaessa vuonna 1815. Troppaun konferenssi muistetaan siellä allekirjoitetusta Troppaun pöytäkirjasta. Konferenssin taustalla oli heinäkuussa 1820 Napolissa puhjennut demokraattinen vallankumous, joka oli pakottanut Molempain Sisiliain kuningaskunnan hallitsijan Ferdinand I:n taipumaan perustuslaillisen monarkian hyväksymiseen. Kumoukseen oli osallistunut Italian yhdistymistä kannattaneen Carbonari-salaseuran jäseniä. Mullistus Italiassa uhkasi varsinkin Itävallan etuja, joten Itävalta suunnitteli puuttuvansa sotilaallisesti tapahtumiin. Näiden aikeiden paljastuttua kutsuttiin koolle kansainvälinen konferenssi.Kalervo Hovi: Wienin kongressista ensimmäiseen maailmansotaan, s. 659. Teoksessa Maailmanhistorian pikkujättiläinen, WSOY 1988. Kokoukseen osallistuivat Itävallan keisari Frans I, Venäjän tsaari Aleksanteri I ja Preussin kuningas Fredrik Vilhelm III ulkoministereineen, mutta Ranskasta ja Englannista oli vain tarkkailijoita. Kokouksessa kolmen vallan edustajat allekirjoittivat 19. marraskuuta 1820 pöytäkirjan, jossa annettiin hyväksyntä kollektiivisille toimille vallankumouksen pysäyttämiseksi. Päätöksessä ilmoitettiin myös, että vallankumouksen läpikäyneet valtiot erotettaisiin Euroopan maiden liitosta ja muut maat palauttaisivat ne aiempaan tilaansa tarvittaessa voimankäytöllä. Englanti ja Ranska kieltäytyivät hyväksymästä Troppaun pöytäkirjaa, mikä merkitsi suurvaltojen välisen viisiliiton sisäistä hajaannusta. Konferenssia johtaneet Itävalta, Preussi ja Venäjä kutsuivat seuraavaksi vuodeksi uuden konferenssin koolle Laibachiin (Ljubljana) päättämään Napolin tilanteen ratkaisun tarkemmista yksityiskohdista. Sinne kutsuttiin myös Molempain Sisiliain kuningas. ==Lähteet== Luokka:1820 Luokka:Konferenssit
Uni (täsmennyssivu)

Uni voi tarkoittaa ainakin seuraavia asioita: * uni, nukkumisen aikana koettava elämys * uni eli nukkuminen, lepotila jonka aikana elimistön tietoinen toiminta on keskeytyksissä * Uni, etruskien jumalatar * Uni, Club for Fiven albumi vuodelta 2006 * United News of India (UNI), intialainen uutistoimisto * University of Northern Iowa (UNI), iowalainen yliopisto * uni (Ⴓ, ⴓ tai უ), georgialainen kirjain
Laibachin konferenssi

Laibachin konferenssi oli Laibachissa (nykyään Ljubljana Sloveniassa) 26. tammikuuta – 12. toukokuuta 1821 järjestetty kansainvälinen konferenssi, jossa Pyhään Allianssiin kuuluneet suurvallat antoivat Itävallalle valtuudet kukistaa Napolissa kesäkuussa 1820 puhjennut vallankumous.Congress of Laibach Encyclopædia Britannica Online Academic Edition. Viitattu 14.6.2013. Kokous oli jatkoa edellisenä syksynä järjestetylle Troppaun konferenssille. Laibachin konferenssiin osallistuivat Itävallan, Preussin ja Venäjän hallitsijat ministereineen, Molempain Sisiliain ja Sardinia-Piemonten kuninkaat sekä Modenan ja Toscanan herttuat. Kokous päätti Molempain Sisiliain kuningaskunnan uuden perustuslain kumoamisesta ja valtuutti Itävallan palauttamaan absoluuttisen monarkian sotilaallisella väliintulolla. Konferenssin ulkopuolelle jääneet Englanti ja Ranska eivät hyväksyneet päätöstä, mikä kannusti napolilaiset yrittämään vastarintaa. Itävalta kuitenkin kukisti kumouksen sekä Napolissa että Piemontessa kevään 1821 aikana. Venäjän Aleksanteri I:n aloitteesta Troppaun ja Laibachin päätökset hyväksyttiin neliliiton nimissä, minkä tarkoituksena oli lähentää neliliittoa vastavallankumoukselliseen Pyhään Allianssiin. Käytäntö jatkui seuraavana vuonna Veronan konferenssissa.Kalervo Hovi: Wienin kongressista ensimmäiseen maailmansotaan, s. 659. Teoksessa Maailmanhistorian pikkujättiläinen, WSOY 1988. Englannin ja Ranskan pidättäytymisen vuoksi nämä kokoukset kuitenkin tosiasiassa merkitsivät kongressijärjestelmän merkityksen heikkenemistä. ==Lähteet== Luokka:1821 Luokka:Konferenssit Luokka:Ljubljana
Anne Waldman

Anne Waldman (s. 2. huhtikuuta 1945) on yhdysvaltalainen runoilija. Hän on yksi beat-sukupolven runoilijoista. Waldman oli perustamassa Allen Ginsbergin kanssa vuonna 1974 Naropa-instituuttiin runokoulua, Jack Kerouac School of Disembodied Poetics, missä hän on myös opettanut runoilijoita. Waldmanin tuotanto käsittää yli 40 runokokoelmaa, äänilevyjä ja elokuvia. Anne Waldman osallistui vuonna 2013 Annikin runofestivaaliin Tampereella. == Suomennettu kokoelma == * == Lähteet == Luokka:Yhdysvaltalaiset runoilijat Luokka:Beat- sukupolvi Luokka:Vuonna 1945 syntyneet Luokka:Elävät henkilöt
Reija Vesa

Reija Salminen (o.s. Vesa, s. 29. marraskuuta 1961 Nokiahttp://www.fibaeurope.com/cid_KNce8jInH7Qj1EsyH5rjn2.playerID_927.compID_pnlxO1HYJhUh,MTfrmUO03.season_1980.roundID_2286.teamID_281.html) on suomalainen kilpauransa lopettanut koripalloilija. Nokian Urheilijoiden kasvatti Vesa pelasi seuraurallaan NoU:n lisäksi Tampereen Pyrinnössä. Hän voitti urallaan yhteensä seitsemän Suomen mestaruutta, kaksi SM-hopeaa ja kolme Suomen cup- mestaruutta.http://www.basket.fi/sarjat/pelaajat/pelaaja/?player_id=207973&season;_id=14893 Suomen maajoukkueessa Vesa pelasi vuosina 1976–1984 94 ottelua 9,2 pisteen keskiarvolla. Hän kuului Suomen joukkueeseen vuosien 1980 ja 1981 EM- kilpailuissa.http://www.basket.fi/maajoukkueet/pelaajat-ja- valmentajat/pelaaja/?season_id=null&player;_id=207973#mbt:2-4600$f&gbg- agegroup;=1 Valmentaja Rauno Mäkelän mukaan Vesa oli erinomainen heittäjä. Mäkelän mukaan Vesa onnistui pelatessaan kaukoheitoissaan 60–80-prosenttisesti, ja harjoituksissa hän onnistui muun muassa minuutin ajan kaikissa 28 vapaaheittoviivan päistä heitetyissä heitoissaan ja 96–98 peräkkäisessä vapaaheitossa.Koripallomuseon Facebook-päivitys 29.5.2016 Vesa nimettiin Suomen koripallon Hall of Fameen vuonna 2019. Vesa avioitui miekkailija Mikko Salmisen (en) kanssa. He ovat harrastaneet muun muassa golfia.http://golfpiste.com/uutiset/reija-salminen-ja-seppo-jolkkonen- palkintorohmuina-mestarit-golfissa/ == Saavutukset == === Henkilökohtaiset saavutukset === * SM-sarjan koko kauden korikuningatar 1979, 1983 ja 1987 ** koko kauden pistetilaston kolmas 1981 ja 1982 === Joukkuesaavutukset === * EM- kilpailut: 12:s 1980 ja 1981 * Suomen mestaruus 1978, 1979, 1980, 1981, 1983, 1984 ja 1986 ** SM-hopeaa 1977 ja 1982 * Suomen cup 1979, 1980 ja 1984 == Lähteet == * Reija Vesa Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1961 syntyneet Luokka:Elävät henkilöt
Kirsti Nummi

Kirsti Nummi (o.s. Kokkinen, s. 30. toukokuuta 1959 Nokiahttp://www.fibaeurope.com/cid_KNce8jInH7Qj1EsyH5rjn2.playerID_905.compID_pnlxO1HYJhUh,MTfrmUO03.season_1980.roundID_2286.teamID_281.html) on suomalainen kilpauransa lopettanut koripalloilija. Nokian Urheilijoiden kasvatti Nummi pelasi seuraurallaan NoU:n lisäksi Forssan Alussa ja Tampereen Pyrinnössä. Hän voitti urallaan yhteensä viisi Suomen mestaruutta, kaksi SM- hopeaa ja kaksi Suomen cup- mestaruutta.http://www.basket.fi/sarjat/pelaajat/pelaaja/?player_id=207923&season;_id=14893 Suomen maajoukkueessa Nummi pelasi vuosina 1980–1981 18 ottelua 1,1 pisteen keskiarvolla. Hän kuului Suomen joukkueeseen vuoden 1980 EM- kilpailuissa.http://www.basket.fi/maajoukkueet/pelaajat-ja- valmentajat/pelaaja/?season_id=null&player;_id=207923#mbt:2-4600$f&gbg- agegroup;=1 == Saavutukset == * EM-kilpailut: 12:s 1980 * Suomen mestaruus 1978, 1979, 1980, 1981, 1986 ** SM-hopeaa 1977, 1982 * Suomen cup 1979, 1980 == Lähteet == * Kirsti Nummi (Kokkinen) baskethotel.com * Maajoukkueprofiili basket.fi === Viitteet === Luokka:Suomalaiset koripalloilijat Luokka:Vuonna 1959 syntyneet Luokka:Elävät henkilöt
Tynaarlo

Tynaarlo () on kunta Alankomaissa Drenthen provinssissa. Kunnan kokonaispinta- ala on 147,65 km². Kunnassa on 32 467 asukasta (30.4.2013), joten asukastiheys on 220 as./km². ==Lähteet== ==Aiheesta muualla== * Kunnan sivut Luokka:Drenthen kunnat Luokka:Botin luomat artikkelit
De Wolden

De Wolden () on kunta Alankomaissa Drenthen provinssissa. Kunnan kokonaispinta-ala on 226,35 km². Kunnassa on 23 704 asukasta (30.4.2013), joten asukastiheys on 105 as./km². ==Lähteet== ==Aiheesta muualla== * Kunnan sivut Luokka:Drenthen kunnat Luokka:Botin luomat artikkelit
Marianne Mäkelä

Marianne Mäkelä (s. 2. marraskuuta 1961 Nokiahttp://archive.fiba.com/pages/eng/fa/player/p/pid/901/sid/2315/tid/281/_/1978_European_Championship_for_Cadettes/index.html) on suomalainen kilpauransa lopettanut koripalloilija. Nokian Urheilijoiden kasvatti Mäkelä pelasi seuraurallaan NoU:n lisäksi Forssan Alussa ja Tampereen Pyrinnössä. Hän voitti urallaan yhteensä viisi Suomen mestaruutta, kaksi SM- hopeaa ja yhden Suomen cup- mestaruuden.http://www.basket.fi/sarjat/pelaajat/pelaaja/?player_id=207943&season;_id=14903 Suomen maajoukkueessa Mäkelä pelasi vuosina 1977–1983 67 ottelua 7,8 pisteen keskiarvolla. Hän kuului Suomen joukkueeseen vuoden 1980 EM- kilpailuissa.http://www.basket.fi/maajoukkueet/pelaajat-ja- valmentajat/pelaaja/?season_id=null&player;_id=207943#mbt:2-4600$f&gbg- agegroup;=1 == Saavutukset == === Henkilökohtaiset saavutukset === * Naisten SM-sarjan koko kauden pistetilaston toinen 1980 === Joukkuesaavutukset === * EM-kilpailut: 12:s 1980 * Suomen mestaruus 1978, 1979, 1980, 1981, 1986 ** SM- hopeaa 1977, 1982 * Suomen cup 1980 == Lähteet == * Marianne Mäkelä baskethotel.com * Maajoukkueprofiili basket.fi === Viitteet === Luokka:Suomalaiset koripalloilijat Luokka:Vuonna 1961 syntyneet Luokka:Elävät henkilöt
Agglutinaatio (kielitiede)

Agglutinaatio on kielitieteellinen ilmiö, jossa sanoja muunnetaan säännönmukaisesti lisäämällä sanavartaloon affikseja tai jossa kaksi aiemmin itsenäistä sanaa sulautuvat yhdeksi. Suomen kieli on tässä merkityksessä agglutinatiivinen kieli, koska se luottaa sananmuodostuksessaan ja ääntämyksessäänkin perussanavarastoon, jonka sanoista muodostetaan uusia yhdistämällä niihin kieliopillisia morfeemeja. Puhtaasta agglutinaatiosta on kyse, kun morfeja voidaan asettaa peräkkäin ilman yksittäisten morfien merkityksien hämärtymistä. Agglutinaatiossa sanavartalo pysyy ennallaan, kun päätteitä tai etuliitteitä lisätään. On täysin kielen säännöistä riippuvaista, mihin affiksi lisätään. Se voi käyttää pelkästään etuliitteitä, etuliitteitä sekä jälkiliitteitä tai joskus jopa sisäliitteitä. Lisäksi kaikilla tunnetuilla agglutinoivilla kielillä on myös joitakin fuusioituvien eli flekteeraavien kielten kuten latinan piirteitä, niin ettei erilaisten liitteiden liittämistapa ole täysin säännöllinen edes yleistasolla. Agglutinaatiota on myös sanojen yhdistyminen. Agglutinoituneita sanoja ovat muun muassa "sellainen" sanoista sen lainen ja ranskan "encore" latinan sanoista hanc horam. Suomi on varsin tyypillinen agglutinoiva kieli siinä mielessä, että se kasaa liitteensä sanavartalon jälkeen varsin säännöllisesti. (Vrt. "koti", josta voidaan johtaa jopa muoto "kotoutumistaminen".) Historiallisesti tunnetuin esimerkki kielestä, joka käyttää yhtaikaa kaikkia näitä keinoja, lienee navajo, jota on tuon ominaisuutensa tähden käytetty puhuttuna salakirjoitusjärjestelmänä toisen maailmansodan aikana. == Kielihistoria == Agglutinaatio ei itsessään ole merkki kielten välisistä sukulaisuussuhteista. Maailman kielten joukossa agglutinoivat kielet ovat melko yleisiä, ja niitä esiintyy varsin monissa kielikunnissa. Kielihistoriallinen kehitys niin agglutinoivaa kieltä kohti kuin eroon siitä tuntuu olevan säännöllistä sekä riippumatonta kielikuntien sisällä. Tavallinen kielen kehityskulku tuntuu joka tapauksessa johtavan agglutinaatiosta isoloivaan kielenkäyttöön kuten kiinassa ja englannissa, säilyttäviin kieliin kuten itämerensuomeen, koreaan sekä japaniin, kuten myös erittäin monimutkaisiin kieliin kuten Amerikan alkuperäiskansojen puhumat ketšualaiset ja uto-asteekkilaiset kielet sekä inuittikielet. Tämä tekee kielihistoriasta varsinkin näistä kelistä agglutinoivien osalta jossain määrin vaikeaa tulkita. == Lähteet == == Aiheesta muualla == * UCLA:n kielitieteen laitoksen näyte navajosta Luokka:Kielitiede
J. Braid

J. Braid oli ranskalainen kriketinpelaaja. Hän oli Ranskan krikettijoukkueen mukana voittamassa hopeaa vuoden 1900 kesäolympialaisissa. Luokka:Ranskalaiset kriketinpelaajat Luokka:Ranskalaiset olympiamitalistit Luokka:Syntymävuosi puuttuu Luokka:Kuolinvuosi puuttuu
He Wenna

thumb|He Wenna vuonna 2008. He Wenna (s. 19. tammikuuta 1989 Xinluo, Longyan, Fujian) on kiinalainen trampoliinivoimistelija. Wenna voitti kultaa joukkuekilpailussa trampoliinivoimistelun maailmanmestaruuskilpailuissa 2007 ja 2009. Yksilökilpailussa hän sijoittui vuonna 2009 toiseksi. Vuoden 2011 maailmanmestaruuskilpailuissa hän voitti kultaa sekä joukkuekilpailussa että yksilökilpailussa. Wenna on osallistunut olympialaisiin kaksi kertaa, kesäolympialaisiin 2008 ja kesäolympialaisiin 2012. 2008 hän sijoittui lajissaan ensimmäiseksi ja 2012 kolmanneksi. Luokka:Kiinalaiset olympiamitalistit Luokka:Kiinalaiset olympiavoittajat Luokka:Kiinalaiset trampoliinivoimistelijat Luokka:Vuonna 1989 syntyneet Luokka:Elävät henkilöt
Enrique Osses

Enrique Roberto Osses Zenkovic (s. 26. toukokuuta 1974 Santiago, Chile) on chileläinen jalkapalloerotuomari. Hän on toiminut kansainvälisenä erotuomarina vuodesta 2005 alkaen. Osses kuului maaliskuussa 2013 FIFAn julkistamalle listalle, jossa oli yhteensä 52 erotuomarikandidaatin nimet, jotka ovat ehdolla tuomitsemaan vuoden 2014 MM-kilpailuihin."Open list of prospective referees & assistant referees for the 2014 FIFA World Cup" FIFA. Viitattu 15.6.2013. == Lähteet == Luokka:Chileläiset jalkapallotuomarit‎ Luokka:Vuonna 1974 syntyneet Luokka:Elävät henkilöt
Davíð Stefánsson

Davíð Stefánsson (21. tammikuuta 1895 Fagriskógur, Eyjafjördur, Islanti – 1. maaliskuuta 1964 Akureyri, IslantiDavíð Stefánsson, Kirjasampo.fi, viitattu 14.3.2021) oli islantilainen kirjastonhoitaja, runoilija ja novellisti. Hän uudisti Islannin runoutta vuonna 1919 ilmestyneellä kokoelmallaan Svartar fjaðrir. Muita teoksia: Kvæði (1922, 'Runot' ), Kveðjur (1924, 'Terveisiä') ja Ný Kvæði (1929, 'Uudet runot'). Kansansatuun pohjautuva Kultainen portti on hänen näytelmistään menestynein. ==Suomennettu tuotanto== * Kultainen portti, näytelmä (Gullna Hliðið), Helsinki, 1961-?, (tekijänimellä David Stephansson; suomennos: Elias Saarinen, televisiosovitus ja ohjaus Sirppa Sivori-Asp) ==Lähteet== Luokka:Islantilaiset runoilijat Luokka:Vuonna 1895 syntyneet Luokka:Vuonna 1964 kuolleet
Kengo Nakamura

Kengo Nakamura (; s. 31. lokakuuta 1980) on japanilainen jalkapalloilija. Hän edustaa japanilaista Kawasaki Frontalea ja on pelipaikaltaan keskikenttäpelaaja. Nakamura on edustanut koko ammattilaisuransa ajan Kawasaki Frontalea. ==Tilastot== Japanin maajoukkueessa Vuodet ottelut maalit 2006 3 1 2007 13 0 2008 13 2 2009 12 2 2010 11 0 2011 4 1 2012 7 0 2013 5 0 Yhteensä 68 6 == Aiheesta muualla == * Kengo Nakamuran tilastot National Football Teams -sivustolla *Japan National Football Team Database Luokka:Japanilaiset jalkapalloilijat Luokka:Vuonna 1980 syntyneet Luokka:Elävät henkilöt
Huang Shanshan

Huang Shanshan (s. 18. tammikuuta 1986, Fujian) on kiinalainen trampoliinivoimistelija. Shanshan on kaksinkertainen olympiamitalisti. Hän sijoittui vuoden 2004 kesäolympialaisissa kolmanneksi ja vuoden 2012 kesäolympialaisissa toiseksi. == Saavutukset == * Maailmanmestaruuskilpailut 2003: hopeaa joukkuekilpailussa * Kesäolympialaiset 2004: pronssia yksittäiskilpailussa * Maailmanmestaruuskilpailut 2005: kultaa joukkuekilpailussa * Aasian kisat 2006: kultaa * Maailmanmestaruuskilpailut 2007: kultaa joukkuekilpailussa ja hopeaa yksittäiskilpailussa * Maailmanmestaruuskilpailut 2009: kultaa joukkue- ja yksittäiskilpailuissa * Maailmanmestaruuskilpailut 2010: hopeaa yksittäiskilpailussa * Aasian kisat 2010: kultaa * Maailmanmestaruuskilpailut 2011: kultaa joukkuekilpailussa * Kesäolympialaiset 2012: hopeaa yksittäiskilpailussa Luokka:Kiinalaiset olympiamitalistit Luokka:Kiinalaiset trampoliinivoimistelijat Luokka:Vuonna 1986 syntyneet Luokka:Elävät henkilöt
Puhekupla (orkesteri)

Puhekupla on suomalainen kuplettiperinteen jatkajahttp://axr.fi/tallenteet/my131-puhekupla-kupla_puhkeaa . ==Kokoonpano== * Jussi Liski: laulu, bassohttp://axr.fi/artistit/puhekupla * Jussi Saksa: laulu, saksofoni, kitara * Ari Siikasaari: laulu, kitara * Seppo Suhonen: laulu, rummut ==Diskografia== * Kupla puhkeaa, ( 2013 ) AXR-music ==Kuvat== File:Ari Siikasaari.jpg|Ari Siikasaari File:Jussi liski.jpg|Jussi Liski File:Jussi Saksa.jpg|Jussi Saksa File:Seppo Suhonen.jpg|Seppo Suhonen ==Lähteet== Luokka:Suomalaiset orkesterit
Ruokolahden lava

thumb|right|Erkki Liikanen, Timo Tervo, Vesa Enne & Lisävero esiintyivät Ruokolahden lavalla 4.9.1971 (seinäkirjoitus orkesterin taukotilasta). thumb|right|Rokkisavotassa 11.9.1976 Kirka, Jig Saw ja Rolling (seinäkirjoitus orkesterin taukotilasta). Ruokolahden lava on tanssilava Paavolassa Siikajoen kunnassa. Lavan toiminnasta vastaa Paavolan Nuorisoseura, joka ylläpitää paikkaa talkoovoimin. Tanssipaikka sijaitsee Siikajoen rantatörmällä. == Historia == Lavan ensimmäinen osa rakennettiin vuonna 1956. Lavaa on laajennettu useita kertoja 1960-luvulla. Vaiheita vuosien varrelta: * Vuonna 1956 ensimmäiset tanssit juhannuksena. * Vuonna 1965 Ruokolahden lavan logo otettiin käyttöön. Logon on tehnyt Markku Seppälä. * Vuonna 2010 tanssilattia uusittu, mäntylautaa, käsitelty kasviöljyseoksella. * Vuonna 2010 valmistui pysäköintialue asuntovaunuille/-autoille, sähköistettyjä paikkoja 8 kappaletta. * Vuonna 2012 lavalle valmistui huoltorakennus, jossa WC:t ja matkaparkin huoltotilat. * Vuonna 2013 pysäköintialueen laajennus. == Tanssipaikka == Lavalla järjestetään tanssit kesälauantaisin sekä muina erikseen ilmoitettuina ajankohtina. Tanssi-iltoina naisille on varattu tunnin naistenhaku. Vuosittain järjestetään myös nuortentapahtuma Ruokolahti Rock. Kauden aikana lavalla käy yli 10 000 asiakasta. Tanssilavan, kahvion ja makkaramyynnin lisäksi huvialueella on myös lauantaisin karaoke tanssien aikaan. == Matkaparkki == Lavan pysäköintialueella sijaitsee lyhytaikaiseen leiriytymiseen tarkoitettu matkaparkki, jossa asuntovaunu/-autopaikkoja (osa sähköistettyjä) sekä huoltorakennus. Huoltorakennuksessa suihku, WC, inva-WC, lastenhoito- ja tiskaushuoneet sekä kemiallisen WC:n tyhjennys. Avaimen saa vuokrattua kesäkioskilta. Lavan yhteydessä toimiva kesäkioski sekä matkaparkki on avoinna joka päivä toukokuun lopulta syyskuun alkuun. == Aiheesta muualla == * Ruokolahden lava (Facebook) * Paavolan Nuorisoseura Luokka:Tanssilavat Luokka:Paavola (kunta)
Schwyz (kaupunki)

Schwyz on kaupunki Keski-Sveitsissä, Schwyzin kantonissa. Schwyz on kantonin pääkaupunki ja myös samannimisen hallintoalueen () pääpaikka. Kaupungissa on noin 15 000 asukasta. Schwyz sijaitsee Muotajoen varrella. Kaupungin korkein vuori on Grosser Mythen (1 898 m mpy.). Moottoritie A2 sekä valtatiet 2 ja 8 kulkevat kaupungin kautta. Gotthardin rautatie kulkee Schwyzin kautta. == Lähteet == * * === Viitteet === == Aiheesta muualla == Luokka: Sveitsin kaupungit Luokka: Schwyzin kantonin kunnat
Veronan konferenssi

Veronan konferenssi oli Veronassa Italiassa 20. lokakuuta – 14. joulukuuta 1822 järjestetty kansainvälinen konferenssi, jossa Euroopan suurvallat päättivät antaa Ranskalle valtuudet kukistaa vallankumous ja palauttaa absoluuttinen monarkia Espanjassa. Se oli viimeinen Wienin kongressia seuranneista neljästä suurvaltakonferenssista. Itävallan, Preussin ja Venäjän ohella myös aiemmista Troppaun ja Laibachin konferensseista pois jääneet Ranska ja Englanti osallistuivat Veronan konfenerenssiin. Espanjassa kapinalliset upseerit olivat vuonna 1820 pakottaneet kuningas Ferdinand VII:n luopumaan absoluuttisesta vallasta. Monarkistien vastavallankumousyritys kaksi vuotta myöhemmin onnistui vain osassa maata, mutta Madrid jäi edelleen liberaalien haltuun. Varsinkin Ranskan kuningas Ludvig XVIII halusi puuttua tilanteeseen ja nostaa samalla Ranskan ulkopoliittista profiilia.Kalervo Hovi: Wienin kongressista ensimmäiseen maailmansotaan, s. 659–660. Teoksessa Maailmanhistorian pikkujättiläinen, WSOY 1988. Hänen toiveidensa mukaisesti Veronan konferenssi valtuutti Ranskan hyökkäämään Espanjaan absolutistisen monarkian palauttamiseksi. Muut suurvallat lupautuivat myös tukemaan Ranskaa, mikäli Espanja hyökkäisi ensin.Congress of Verona Encyclopædia Britannica Online Academic Edition. Viitattu 15.6.2013. Päätös noudatteli aiempien Troppaun ja Laibachin konferenssien päätöksiä, joilla myös oli annettu kollektiivinen valtuutus vastavallankumouksellisille interventioille, mikä sopi varsinkin Pyhän Allianssin politiikkaan. Englanti ei kuitenkaan hyväksynyt sotilaallisten interventioiden käyttöä vallankumousten kukistamiseen ja Veronan konferenssin myötä syntynyt eripura käytännössä johti kongressijärjestelmän päättymiseen ja neliliiton hajoamiseen. Veronan konferenssi jäi myös Pyhän Allianssin viimeiseksi merkitykselliseksi esiintymiseksi. Veronassa käsiteltiin myös Espanjan Amerikan-siirtomaiden tilannetta, joista monet olivat nousseet kapinaan ja julistautuneet itsenäisiksi. Venäjän keisari Aleksanteri I olisi halunnut Pyhän Allianssin hengen mukaisesti puuttua myös Amerikan tilanteeseen Espanjan kuninkaan hyväksi, mutta Ranska, Itävalta ja Preussi eivät olleet innokaita tukemaan ajatusta ja Englanti vastusti sitä avoimesti. Englannin ulkoministeri George Canning asettui pikemminkin tukemaan Etelä-Amerikan vallankumouksia. Veronassa käsiteltiin lisäksi Kreikan vapaussodan ja itsenäisyysjulistuksen synnyttämää tilannetta. ==Lähteet== Luokka:1822 Luokka:Konferenssit Luokka:Verona
Philippe Nabaa

Philippe Nabaa (18. huhtikuuta 1907 – 11. syyskuuta 1967) oli libanonilainen melkiittinen katolinen arkkipiispa. Hänet vihittiin Società dei Missionari di San Paolon papiksi 14. syyskuuta 1931 ja nimitettiin Beirutin ja Jbeilin arkkihiippakunnan johtoon 17. syyskuuta 1948. Piispaksi vihkiminen seurasi 3. lokakuuta. Pääkonsekraattorina toimi Maximos IV Saigh, jota avustivat Maximos V Hakim ja Joseph Kallas.Catholic-Hierarchy.org: Archbishop Philippe Nabaa, S.M.S.P. Nabaa osallistui Vatikaanin toiseen kirkolliskokoukseen. Hän kuoli 60-vuotiaana virassa. == Lähteet == Luokka:Libanonilaiset papit Luokka:Katoliset arkkipiispat Luokka:Vuonna 1907 syntyneet Luokka:Vuonna 1967 kuolleet
Bolometri

Bolometri on laite, jolla mitataan sähkömagneettista säteilyä. Sen toiminta perustuu säteilylämmöstä johtuvan resistanssimuutoksen sähköiseen mittaamiseen. Sitä voidaan käyttää esimerkiksi spektriviivojen ja tähtien säteilyn mittaamiseen.Facta2001, WSOY 1981, 2. osa palsta 588 == Lähteet == == Aiheesta muualla == Luokka:Mittalaitteet Luokka:Sähkömagneettinen säteily
Bondartšuk

Bondartšuk on ukrainalainen sukunimi, joka tarkoittaa tynnyrintekijää. * Anatoli Bondartšuk (s. 1940), venäläinen (neuvostoliittolainen) moukarinheittäjä * Fjodor Bondartšuk (s. 1964), venäläinen elokuvaohjaaja * Natalja Bondartšuk (s. 1950), venäläinen näyttelijä ja elokuvaohjaaja * Sergei Bondartšuk (1920–1994 ), venäläinen elokuvaohjaaja
Busójárás

Busójárás (unkaria, suomenkielinen käännös "Busó-kavely) on vuosittainen šokcien (kroaattien) Mohácsin kaupungissa, Unkarissa järjestämä juhla. Perinteisiin naamioihin, Busóihin, pukeutuneet ihmiset järjestävät kulkueita, tanssiaisia ja naamiaisia. Myös folkmusiikki kuuluu tapahtumaan. Busójárás kestää kuusi päivää ja se järjestetään yleensä huhtikuussa. Tapahtuma alkaa torstaina. Perjantaina järjestetään Kisfarsang (pieni Farsang) ja sunnuntaina Farsang vasárnap (Farsang sunnuntai). Farsang vasárnap järjestetään seitsemäntenä sunnuntaina ennen Pääsiäistä. Busójárás päättyy tiistaina Farsangtemetés (Farsangin hautajaiset). Juhla liitettiin vuonna 2009 UNESCOn Aineettoman kulttuuriperinnön luetteloon. Paikalliset kuvaavat karnevaalia kahdella toisiinsa liittyvällä kertomuksella. Yleisimmän kertomuksen mukaan ottomaanien miehittäessä aluetta, ihmiset pakenivat Mohácsista läheisille suoalueille ja metsiin. Eräänä yönä kaupunkilaisten istuessa nuotiolla heidän luokseen tuli yhtäkkiä vanha Šokci, joka sanoi heille, ettei heidän tarvitsi olla peloissaan ja että heidän elämänsä tulisi pian kääntymään paremmaksi ja he pääsisivät palaamaan koteihinsa. Mies kehotti heitä valmistautumaan taisteluun ja veistämään erilaisia aseita ja pelottavia naamioita. Myrskyisenä yönä naamioitu ritari tulisi noutamaan heitä. Mies katosi yhtä äkillisesti kuin oli ilmestynytkin ja muutaman päivän kuluttua, myrskyisenä yönä, kaupunkilaisten luo saapui ritari. Ritari käski heitä pukemaan naamiot ja palaamaan Mohácsiin pitäen mahdollisimman paljon melua. Kaupunkilaiset noudattivat käskyä ja turkkilaiset pelästyivät näkyä niin, että uskoivat demonien hyökkäävän heidän kimppuunsa. Turkkilaiset pakenivat kaupungista ennen auringonnousua. Toisen, vanhemman, tarinan mukaan busót eivät pyrkineet karkottamaan turkkilaisia vaan talvea. Luokka:Unkarilainen kulttuuri Luokka:Unescon aineettoman kulttuurin perintökohteet
Tamara Aladin

Tamara Aladin (14. elokuuta 1932 Hamina – 9. maaliskuuta 2019 Hamina) oli suomalainen muotoilija ja lasitaiteilija, joka tunnetaan erityisesta Riihimäen lasille suunnittelemistaan esineistä. Aladin valmistui Taideteollisen oppilaitoksen keramiikkalinjalta 1950-luvun puolivälissä ja työskenteli Riihimäen Lasi Oy:n palveluksessa vuosina 1959–1976. Hän suunnitteli yhtiölle talouslasia sekä vientimalleja, joita myytiin erityisesti Saksaan. Yli puolet tehtaan 1960-luvulla valmistamista maljakoista oli Aladinin suunnittelemia. Tunnetuimpia olivat vuosina 1968–1976 valmistettu Kehrä-maljakko sekä 1970-luvulla tuotannossa ollut Koralli-sarja. Hän suunnitteli yhtiölle omalla nimellään yli 150 erilaista esinettä, mutta todellisuudessa määrä on suurempi, koska osan Aladin teki anonyymisti. Riihimäen lasin lisäksi Aladin suunnitteli muun muassa lasipulloja Marlille. Aladin jätti lasimuotoilun vuonna 1976, kun Riihimäen lasi lopetti puhalletun lasin valmistuksen. Hän asui ja työskenteli Haminassa. Tamara Aladin työskenteli myös lentoemäntänä Aeron Moskovan- reitillä pari vuotta toimien muun muassa ohjaamossa radiopuhelimen venäjänkieltä taitavana hoitajana, jolloin hänen tehtävänään oli tulkata keskustelut lentäjien ja lennonjohdon välillä. Hän oli kauppaneuvos Konstantin Aladin nuoremman ja Stella von Wershenskin tytär. == Lähteet == == Aiheesta muualla == * * Luokka:Suomalaiset lasitaiteilijat Luokka:Suomalaiset muotoilijat Luokka:Suomen venäläiset Luokka:Vuonna 1932 syntyneet Luokka:Vuonna 2019 kuolleet
Karl Robert Nesselrode

Karl Robert Vasiljevitš Nesselrode (Карл Роберт Васильевич Нессельроде; 13. joulukuuta (J: 2. joulukuuta) 1780 Lissabon, Portugalin kuningaskunta – 23. maaliskuuta (J: 11. maaliskuuta) 1862 Pietari, Venäjän keisarikunta)Karl Vasilyevich, Count Nesselrode Encyclopædia Britannica Online Academic Edition. Viitattu 15.6.2013. oli venäläinen kreivi ja diplomaatti, joka toimi Venäjän ulkoministerinä vuosina 1822–1856. Hän osallistui ja vaikutti vuonna 1815 Wienin kongressiin ja sitä vuosina 1818–1822 seuranneisiin kansainvälisiin kongresseihin. Nesselrode oli Pyhän Allianssin puolestapuhuja ja pyrki myöhemmin laajentamaan Venäjän vaikutusvaltaa Balkanilla. Nesselroden isä oli Pyhän saksalais-roomalaisen keisarikunnan kreivi, joka toimi Venäjän lähettiläänä Portugalissa. Nesselrode liittyi jo 16-vuotiaana Venäjän laivastoon, mutta siirtyi myöhemmin diplomaattiuralle. Hän palveli vuosina 1801–1806 Venäjän lähetystöissä Preussissa ja Hollannissa. Hän avusti myös Ranskan ja Venäjän välisen Tilsitin rauhansopimuksen neuvotteluissa vuonna 1807 ja toimi sen jälkeen Venäjän Pariisin-lähetystössä. Napoleonin kukistumista seuranneessa Wienin kongressissa Nesselrode suositteli tsaari Aleksanteri I:lle Bourbonien valtaanpaluun tukemista Ranskassa. Vaikka Nesselrode johti muodollisesti Venäjän delegaatioita kongressissa, Aleksanteri osallistui henkilökohtaisesti neuvotteluihin. Nesselrode nimitettiin vuonna 1816 ulkoasiain neuvoston puheenjohtajaksi ja vuodesta 1822 hän vastasi kokonaan Venäjän ulkopolitiikasta. Hänen aikanaan varsinkin itämainen kysymys tuotti ongelmia Venäjälle. Nesselrode sai vuonna 1833 järjestettyä Venäjän ja Turkin välille Venäjän etujen mukaisen puolustusliiton. Tämä liitto oli kuitenkin hylättävä Britannian painostuksen vuoksi, joka pelkäsi Venäjän vaikutusvallan kasvua Välimerellä. Tämän seurauksena solmittiin vuonna 1841 kansainvälinen sopimus Turkin salmista, jonka mukaan kaikkien ulkomaisten sota-alusten kulku salmien läpi oli kielletty. Vuonna 1848 Nesselrode suositteli tsaari Nikolai I:lle Itävallan avustamista Unkarin separatistisen kapinan kukistamisessa, mikä johtikin toivottuun tulokseen. Venäjän aktivoituminen kansainvälisessä politiikassa johti vuonna 1853 uuteen kansainväliseen kriisiin Turkin kanssa. Nesselrode pyrki välttämään sodan ja onnistui neuvotteluja pitkittämällä lykkäämään, mutta ei estämään Krimin sodan syttymistä. Tappiollisen sodan päätteeksi hän joutui vuonna 1856 allekirjoittamaan Pariisin rauhan, minkä jälkeen erosi ulkoministerin tehtävistä. Nesselrode säilytti kuitenkin vuonna 1845 saamansa viran valtakunnan kanslerina. == Lähteet == == Aiheesta muualla == Luokka:Venäjän ulkoasiainministerit Luokka:Venäläiset diplomaatit Luokka:Vuonna 1780 syntyneet Luokka:Vuonna 1862 kuolleet
Hispaniolankäpylintu

Hispaniolankäpylintu (Loxia megaplaga) on peippojen heimoon kuuluva varpuslintu. Sitä pidettiin aiemmin samana lajina kirjosiipikäpylinnun (Loxia leucoptera) kanssa. Sitä tavataan kotoperäisenä Hispaniolan saarella. Sen kannaksi arvioidaan 600–3 375 yksilöä. Se on luokiteltu erittäin uhanalaiseksi, ja sitä uhkaa elinympäristöjen tuhoutuminen. ==Lähteet== Luokka:Peipot Luokka:Uhanalaiset linnut
Itä–Länsi-ottelu 1956

Vuoden 1956 Pesäpallon Itä–Länsi-ottelu pelattiin Hesperiassa 9. syyskuuta. Tämä oli kaikkiaan 22. Itä-Länsi-ottelu ja viidestoista, joka pelattiin Helsingissä. Katsojamääräksi ilmoitettiin 7000. ==Osallistujat== # ITÄ Seura Pelipaikka LÄNSI Seura # 4 Eino Kaakkolahti Kiri Lukkari Teuvo Heula TP 8 8 Oiva Sutinen KPL Ykkösvahti Jussi Kitinoja NJ 5 1 Eero Ritvanen JyVe Sieppari Veijo-Lassi Holopainen PuMu 9 7 Pauno Paavola HP Kolmosvahti Raimo Lindholm TMP 4 5 Reino Hakkarainen JyVe Polttaja Jaakko Pesonen TMP 2 6 Olli Hanski LMV Kakkosvahti Erkki Heikkilä VM 1 9 Pasi Vuorinen KPL Kolmosvara Ossi Halonen PuMu 7 2 Esa Hauta-aho Kiri Koppari Toivo Ilola ViVe 6 3 Pertti Jaakkola Kiri Kakkosvara Jussi Kiikeri IK 3 Aimo Paavola JyVe Vaihtopelaaja Paavo Mäntylä IK Pentti Paavola Kiri Vaihtopelaaja Kustaa Rasku NJ Pauli Laurimo KPL Vaihtopelaaja Poissa Sakari Mannila NJ Olavi Kurikka Seinäjoki Pelituomari/Syötönvalvoja Ilmari Laaksonen Pieksämäki Lännen 3-vara Sakari Mannila oli poissa työesteen vuoksi. Ossi Halonen pelasi tilalla. ===Vaihdot=== * Itä: Eero Ritvanen pois ja Aimo Paavola tilalle 7 vrp:ssa. * Länsi: Heula ja Holopainen pois ja Mäntylä ja Rasku tilalle 5 vrp:ssa. ==Juoksulista== Länsi aloitti sisällä. Joukkue Yht. ITÄ 2 0 0 0 0 0 0 0 2 4 LÄNSI 1 1 0 0 0 1 0 6 0 9 ==Lähteet== * mrasilainen.com/ Luokka:Vuoden 1956 pesäpallo Luokka:Pesäpallon Itä–Länsi-ottelut Luokka:Helsingin urheilutapahtumat
Einsiedeln

Einsiedeln on kaupunki Keski-Sveitsissä, Schwyzin kantonissa. Kaupungissa on 15 077 asukasta (31.12.2015). == Sijainti == Einsiedeln sijaitsee ylänköalueella, Sihlsee-järven rannalla. == Liikenne == Kaupunkiin on Schweizerische Südostbahn -yhtiön (SOB) rautatieyhteys Wädenswilistä ja Arth- Goldausta. == Nähtävyydet == Einsiedelnissä sijaitsee vuonna 934 perustettu benediktiiniläisluostari. == Lähteet == * === Viitteet === == Aiheesta muualla == * Näin luodaan järvi, Kuva, 30.03.1938, nro 7, s. 12, Kansalliskirjaston digitaaliset aineistot *
Aurinkomäki

thumb|Pelle Positiivi esiintymässä Aurinkomäen lavalla 2012 Aurinkomäki (aikaisemmin Helleborgin mäki) on puisto Keravan keskustassa Keravan rautatieaseman vieressä. Puiston yhteyteen on rakennettu leikkipuisto ja esiintymislava. Aurinkomäkeä pidetään Keravan suosituimpana puistona, ja sinne on suunniteltu terassirakennusta, jonka katolla voisi olla kahvila. Puisto tunnettiin aikaisemmin Helleborgin mäkenä alueella aiemmin sijainneen puisen huvilan mukaan. Helleborgin huvila toimi Keravan ensimmäisenä kirkkona. ==Esiintymislava== Teknillisen korkeakoulun arkkitehtiopiskelijat ovat suunnitelleet Aurinkomäen katsomon, sekä esiintymislavan yläpuolella olevan teoksen Tuulipurje. Amfiteatterimaiseen ulkoilmakatsomoon mahtuu 300 katsojaa. ==Lähteet== == Aiheesta muualla == *Aurinkomäki, www.kerava.fi *Aurinkomäki, ilmakuva; Kansalaisen karttapaikka *Viistokuva Aurinkomäestä, Fonecta Luokka:Suomen puistot Luokka:Kerava Luokka:Keskusta (Kerava)
Marie Décugis

} Marie Décugis (7. elokuuta 1884 Dieppe – 4. toukokuuta 1969) oli ranskalainen tennispelaaja. Décugis voitti Ateenan kesäolympialaisissa 1906 kultaa sekanelinpelissä aviomiehensä, Max Décugisin kanssa. == Lähteet == Luokka:Ranskalaiset tennispelaajat Luokka:Ranskalaiset olympiavoittajat Luokka:Vuonna 1884 syntyneet Luokka:Vuonna 1969 kuolleet
Timo Walden

Timo ”Tippis” Walden (s. 7. tammikuuta 1966 Valkeakoski) on suomalainen media- alan henkilö, joka on työskennellyt erityisesti jalkapallon parissa. Hän toimii Suomen jalkapallomaajoukkueen tiedotuspäällikkönä. Walden on toiminut myös UEFAn media-upseerina esimerkiksi EM-kilpailuissa 2008. Walden toimii myös viestintäyhtiö TW Krotuksen toimitusjohtajana ja hallituksen puheenjohtajana. Walden on toimittanut kirjan Huuhkajat – Suomi-futiksen sankariaika (Otava, 2010) yhdessä Iina Airion kanssa.CDON Walden on jalkapallosukua, sillä hänen veljensä Jan Walden on toiminut muun muassa Veikkausliigan toimitusjohtajana, ja isoisä, vuorineuvos Juuso Walden muistetaan muun muassa Suomen Cupin perustajana. Timo Walden on itse pelannut jalkapalloa SexyPöxyissä. == Lähteet == Luokka:Suomalaiset urheilutoimittajat Luokka:Suomalaiset jalkapallovaikuttajat Luokka:Vuonna 1966 syntyneet Luokka:Elävät henkilöt
Jalkapallon Venäjän Valioliigan kausi 2012–2013

Venäjän jalkapallon Valioliigan kausi 2012-2013, oli Valioliigan 11. kausi, ja 21. kausi kun Venäjän jalkapallomestaruudesta pelattiin. Kausi alkoi heinäkuussa 2012 ja loppui toukokuussa 2013. Joulukuun puolivälistä maaliskuun puoliväliin sarja oli talvitauolla. Mestaruuden voitti Moskovan TsSKA, kahden pisteen erolla toiseksi tulleeseen Pietarin Zenitiin. == Sarjataulukko == {{Liigaväri tietolaatikko | putoaja = Putosi 1. divisioonaan kaudeksi 2013–2014. | cl = Selviytyi Mestareiden liigan lohkovaiheeseen 2013–2014. | clkarsinta = Selviytyi Mestareiden liigan karsintakierrokselle 2013–2014. | el = Selviytyi Eurooppa-liigan lohkovaiheeseen 2013–2014. | elkarsinta = Selviytyi Eurooppa-liigan pudotuskierrokselle 2013–2014. }} ==Ottelut== ==Lähteet== Venäjän Valioliiga Luokka:Venäjän Valioliiga
Oksana Domnina

Oksana Aleksandrovna Domnina (, s. 17. elokuuta 1984 Kirov) on venäläinen jäätanssija. Domnina ja hänen parinsa Maksim Šabalin ovat saavuttaneet pronssia vuoden 2010 Olympiakilpailuissa, maailmanmestaruuden 2009, Euroopan mestaruuden 2008 ja 2010, Grand Prix Final -mestaruuden 2007 ja kolme kertaa venäjän mestaruuden (2005, 2007, 2010). == Lähteet == == Aiheesta muualla == Luokka:Venäläiset taitoluistelijat Luokka:Jäätanssijat Luokka:Vuonna 1984 syntyneet Luokka:Elävät henkilöt
Marama Vahirua

Marama Vahirua (s. 12. toukokuuta 1980 Papeete) on tahitilainen jalkapalloilija, pelipaikaltaan hyökkääjä. Hän edustaa Ranskan Ligue 2:n Nancyä. == Seurajoukkueura == Vahirua aloitti jalkapalloilun tahitilaisissa Central Sportissa ja Piraessa, kunnes muutti 17-vuotiaana Ranskaan liittyäkseen Nantesin junioriakatemiaan. Debyyttinsä Ranskan korkeimmalla sarjatasolla Division 1:ssä (myöhemmältä nimeltään Ligue 1) Vahirua teki kauden 1998–1999 lopulla. Sittemmin hän on pelannut sarjassa yli 300 ottelua eri joukkueissa. Hän saavutti Nantesin kanssa Ranskan-mestaruuden kaudella 2000–2001, jolloin hän teki seitsemän maalia pelaamassaan 15 ottelussa. Nantes voitti myös Ranskan cupin vuosina 1999 ja 2000. Lähdettyään Nantesista vuonna 2004 Vahirua pelasi kolme kautta sekä Nicessä että Lorient’ssä. Maalimäärillä mitattuna parhaan kautensa hän pelasi Nicessä 2004–2005, jolloin hän teki 10 maalia pelaamassaan 34 ottelussa. Hänet valittiin Oseanian vuoden jalkapalloilijaksi vuonna 2005. Vuodesta 2010 alkaen Vahirua on pelannut Nancyssä sekä lainalla Monacossa ja Kreikan Superliigan Panthrakikosissa. == Maajoukkueura == Vahirua pelasi Ranskan alle 21-vuotiaiden maajoukkueessa vuosina 2001–2002, mutta ei noussut miesten maajoukkueeseen. Toukokuussa 2013 Vahirua valittiin saman vuoden kesäkuussa järjestettyyn Maanosaliittojen cupiin osallistuneeseen Tahitin maajoukkueeseen. Seurajoukkuevelvollisuudet Euroopassa olivat aiemmin estäneet Vahiruan pelaamisen Ranskan Polynesiaan kuuluvan kotisaarensa joukkueessa, joten hän teki miesten maajoukkuedebyyttinsä varsin myöhäisessä 33 vuoden iässä. Hän pelasi turnauksessa joukkueensa kaikissa kolmessa ottelussa. Hän oli joukkueen ainoa ammattilaispelaaja. Vahirua pelasi turnauksessa Tahitin kaikissa otteluissa, jonka jälkeen hän lopetti maajoukkueuransa. == Yksityiselämä == Vahiruan serkku Pascal Vahirua kuului Ranskan maajoukkueeseen vuoden 1992 EM- kilpailuissa. Toinen serkku Naea Bennett on pelannut sekä Tahitin jalkapallo- että beachfutismaajoukkueessa. == Lähteet == == Aiheesta muualla == * Marama Vahirua Ranskan jalkapalloliigan sivustolla * Marama Vahirua Kansainvälisen jalkapalloliiton sivustolla * Marama Vahirua Euroopan jalkapalloliiton sivustolla Luokka:Elävät henkilöt Luokka:Ranskalaiset jalkapalloilijat Luokka:Tahitilaiset jalkapalloilijat Luokka:Vuonna 1980 syntyneet
Tykhe (hypoteettinen planeetta)

Tykhe on hypoteettinen, Oortin pilvessä sijaitseva jättiläisplaneetta. Planeetan olemassaoloa on perusteltu tiettyjen komeettojen ratojen muodoilla. Useat tähtitieteilijät ovat ilmaisseet olevansa epäuskoisia hypoteesin suhteenhttp://www.space.com/10863-mystery-planet-tyche-debate.html. ==Historia== Astrofyysikot John Matese, Patrick Whitman ja Daniel Whitmire ehdottivat vuonna 1999, että pitkäperiodisten komeettojen radat saattaisivat selittyä hyvin kaukana aurinkokunnassa kiertävällä suurimassaisella kaasuplaneetalla tai mahdollisesti ruskealla kääpiöllä. Kappaleen painovoima häiritsisi komeettojen ratoja ja saisi ne lentämään aurinkokunnan sisäosiin. Toisten teorioiden mukaan saman ilmiön aiheuttaa Auringon hypoteettinen kaksoistähti Nemesis. Kummankaan olemassaoloa ei ole todistettu. ==Kiertorata== Tykhen on esitetty kiertävän Aurinkoa noin 375 kertaa Plutoa kauempana eli noin 15 000 astronomisen yksikön päässä; matka vastaa lähes neljännesvalovuotta. Kiertoajaksi laskettiin noin 1,8 miljoonaa vuotta. ==Ominaisuudet== Tykhen on arveltu olevan massaltaan vähintään Jupiterin kokoinen, mahdollisesti jopa neljä kertaa suurempimassainen. Läpimitaltaan se ei kuitenkaan olisi Jupiteria suurempi. Planeetan lämpötilan uskotaan olevan noin –70 °C, eli sijaintiinsa nähden se olisi lämmin. Sen kaasukehän uskotaan koostuvan lähinnä vedystä ja heliumista, ja planeetalla uskotaan myös olevan kuita. Erään teorian mukaan Tykhe ei olisi syntynyt aurinkokunnassamme, vaan olisi siepattu radalleen myöhemminhttp://mnras.oxfordjournals.org/content/309/1/31. ==Nimen alkuperä== Planeetta on nimetty kreikkalaisen mytologian onnen jumalattaren Tykhen mukaan. ==Katso myös== *Neptunuksentakaiset planeetat *Planeetta yhdeksän *Nemesis (tähti) *258 Tyche ==Lähteet== *The Independent ===Viitteet=== Luokka:Aurinkokunnan hypoteettiset kohteet